
R E F E R A T   DE   A P R O B A R E
pentru modificarea Hotărârii Consiliului Local nr. 100/2025 privind aprobarea Organigramei şi a Statului de funcţii pentru aparatul de specialitate al Primarului Municipiului Brad, precum și pentru instituţiile şi 
serviciile publice locale din subordinea Consiliului
 Local al Municipiului Brad

		

	Organigrama și Statul de funcții pentru aparatul de specialitate al Primarului Municipiului Brad, pentru instituțiile și serviciile publice locale din subordinea Consiliului Local al Municipiului Brad  conțin  143 de posturi aprobate prin Hotărârea Consiliului Local nr. 100/2025.
	Pe lângă cele 143 de posturi, la capitolul de cheltuieli bugetare prevăzut de art. III alin. (2) din O.U.G. nr. 63/2010 pentru modificarea și completarea Legii nr. 273/2006 privind finanțele publice locale, precum și pentru stabilirea unor măsuri financiare, cu modificările și completările ulterioare, mai există finanțate 33 posturi la „Asigurări și asistență socială” – capitol bugetar 68.02 și la „Sănătate”- capitol bugetar 66.02, la care se adaugă asistenții personali ai persoanelor cu handicap grav.
	Prin adresa nr. 4056/2025 a Instituției Prefectului – Județul Hunedoara, înregistrată la Primăria Municipiului Brad sub nr. 28302/08.05.2025, a fost comunicat numărul maxim total de posturi stabilit pentru Primăria Municipiului Brad, conform prevederilor O.U.G. nr. 63/2010 pentru modificarea și completarea Legii nr. 273/2006 privind finanțele publice locale, precum și pentru stabilirea unor măsuri financiare, cu modificările și completările ulterioare, respectiv un număr maxim total de 153 posturi.
În conformitate cu prevederile art. 405 din O.U.G. nr. 57/2019 privind Codul administrativ, cu completările și modificările ulterioare, „structura de posturi se stabilește pe baza activităților prevăzute la art. 370 alin. (1)-(3), precum și prin raportare la activitățile desfășurate de categoriile de personal prevăzute la art. 382.”
	 Răspunzând provocărilor actuale și necesităților viitoare, administrația publică locală se orientează către furnizarea de servicii digitale, iar evoluția pieței muncii impune un nivel superior de specializare a personalului, pentru a asigura îndeplinirea obiectivelor instituționale creșterea performanței și eficientizarea activităților desfășurate în beneficiul cetățenilor. 
În acest context, am inițiat prezentul proiect de hotărâre prin care am propus modificarea Hotărârii Consiliului Local nr. 100/2025 privind aprobarea Organigramei şi a Statului de funcţii pentru aparatul de specialitate al Primarului Municipiului Brad, precum și pentru instituţiile şi serviciile publice locale din subordinea Consiliului Local al Municipiului Brad în sensul modificării Anexei nr. 2.
Modificările propuse la Anexa nr. 2  sunt în conformitate cu prevederile art. 540 din O.U.G. nr. 57/2019 privind Codul administrativ, cu modificările și completările ulterioare ”Pentru posturile prevăzute a fi înfiinţate în vederea ocupării cu personal contractual se menţionează în mod distinct în actul de înfiinţare:
    a) denumirea completă a funcţiei;
    b) caracterul determinat sau nedeterminat al perioadei pentru care a fost înfiinţat postul, precum şi, dacă este cazul, data până la care acesta urmează a se regăsi în statul de funcţii;
    c) posibilitatea ocupării postului inclusiv prin executarea unui contract individual de muncă cu timp parţial, caz în care trebuie specificată fracţiunea de normă;
    d) posibilitatea ocupării postului inclusiv prin executarea unui contract individual de muncă la domiciliu.” și constau în:
           a. - desființarea postului contractual vacant de arhivar, treapta profesională II din cadrul Compartimentului Arhivă din aparatul de specialitate al Primarului Municipiului Brad;
           b. - înființarea unui post de natură contractuală de inspector de specialitate, grad profesional debutant, studii superioare, perioadă nedeterminată, normă întreagă, fără posibilitatea executării unui contract individual de muncă la domiciliu, în cadrul Compartimentului Arhivă din aparatul de specialitate al Primarului Municipiului Brad.
Precizez că aceste modificări asupra Statului de funcții pentru aparatul de specialitate al Primarului Municipiului Brad, pentru instituțiile și serviciile publice locale din subordinea Consiliului Local al Municipiului Brad (fără Direcția de Asistență Socială) nu conduc la modificarea numărului total de posturi față de structura aprobată în organigrama anterioară, rămânând un număr de 143 de posturi, care se prezintă astfel:
  	-   2 posturi demnitari (primar și viceprimar)
  	-   1 post de secretar general – funcție publică specifică de conducere
-   6 posturi - funcții publice de conducere
  	- 70 posturi - funcții publice de execuție
  	-   5 posturi contractuale de conducere
  	- 59 posturi contractuale de execuție.
	În contextul celor de mai sus supun spre dezbatere și aprobare plenului Consiliului Local al Municipiului Brad proiectul de hotărâre  în forma prezentată.
Invoc în susţinerea propunerii mele prevederile Legii nr. 273/2006 privind finanțele publice locale, cu modificările și completările ulterioare, ale Legii nr. 153/2017 privind salarizarea personalului plătit din fonduri publice, cu modificările și completările ulterioare, ale H.G. nr. 598/2024 pentru stabilirea salariului de bază minim brut pe ţară garantat în plată, ale Legii nr. 53/2003 – Codul Muncii, republicată cu modificările şi completările ulterioare, precum și ale art. 129 alin. (1), alin. (2) lit. a), alin. (3) lit. c), art. 405, art. 539 lit. b), art. 540, art. 557 din Ordonanța de Urgență a Guvernului. nr. 57/2019 privind Codul administrativ, cu modificările și completările ulterioare.

